กฎกระทรวงกฎกระทรวงกำหนดหลักเกณฑ์วิธีการ และเงื่อนไขการซ่อมแซม แก้ไข เปลี่ยนแปลง รื้อถอน ต่อเติมหรือทำลายแหล่งซากดึกดำบรรพ์ที่ขึ้นทะเบียนหรือซากดึกดำบรรพ์ที่อยู่ในแหล่งซากดึกดำบรรพ์ที่ขึ้นทะเบียนหรือขุดค้นสิ่งใด ๆ หรือปลูกสร้างอาคารในแหล่งซากดึกดำบรรพ์ที่ขึ้นทะเบียนและการซ่อมแซมเปลี่ยนแปลง หรือทำลายซากดึกดำบรรพ์ที่ขึ้นทะเบียนพ.ศ. ๒๕๕๕[๑] อาศัยอำนาจตามความในมาตรา ๕ มาตรา ๑๘ วรรคสี่ และมาตรา ๓๐ วรรคสอง แห่งพระราชบัญญัติคุ้มครองซากดึกดำบรรพ์พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้ข้อ ๑ ผู้ใดประสงค์จะซ่อมแซมแก้ไข เปลี่ยนแปลง รื้อถอน ต่อเติม หรือทำลายแหล่งซากดึกดำบรรพ์ที่ขึ้นทะเบียนหรือซากดึกดำบรรพ์ที่อยู่ในแหล่งซากดึกดำบรรพ์ที่ขึ้นทะเบียน หรือขุดค้นสิ่งใด ๆหรือปลูกสร้างอาคารในแหล่งซากดึกดำบรรพ์ที่ขึ้นทะเบียน และการซ่อมแซม เปลี่ยนแปลง หรือทำลายซากดึกดำบรรพ์ที่ขึ้นทะเบียนให้ยื่นคำขอรับใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาต และเอกสารดังต่อไปนี้(๑) กรณีซ่อมแซม แก้ไข เปลี่ยนแปลง รื้อถอน ต่อเติมหรือทำลายแหล่งซากดึกดำบรรพ์ที่ขึ้นทะเบียน หรือซากดึกดำบรรพ์ที่อยู่ในแหล่งซากดึกดำบรรพ์ที่ขึ้นทะเบียนหรือขุดค้นสิ่งใด ๆ หรือปลูกสร้างอาคารในแหล่งซากดึกดำบรรพ์ที่ขึ้นทะเบียน(ก) เอกสารแสดงกรรมสิทธิ์ สิทธิครอบครองหรือสิทธิในที่ดินโดยชอบด้วยกฎหมายหรือหนังสืออนุญาตจากผู้มีกรรมสิทธิ์สิทธิครอบครอง หรือสิทธิในที่ดินโดยชอบด้วยกฎหมายให้ดำเนินการซ่อมแซม แก้ไขเปลี่ยนแปลง รื้อถอน ต่อเติม หรือทำลายแหล่งซากดึกดำบรรพ์ที่ขึ้นทะเบียนหรือซากดึกดำบรรพ์ที่อยู่ในแหล่งซากดึกดำบรรพ์ที่ขึ้นทะเบียน หรือขุดค้นสิ่งใด ๆ หรือปลูกสร้างอาคารในแหล่งซากดึกดำบรรพ์ที่ขึ้นทะเบียน(ข) โครงการและแผนปฏิบัติงานเป็นภาษาไทยซึ่งจะต้องมีรายละเอียดเกี่ยวกับวัตถุประสงค์ของโครงการแผนการดำเนินงาน วิธีการดำเนินการ และงบประมาณ(๒) กรณีซ่อมแซม เปลี่ยนแปลง หรือทำลายซากดึกดำบรรพ์ที่ขึ้นทะเบียนจะต้องมีเอกสารแสดงวิธีการซ่อมแซม เปลี่ยนแปลง หรือทำลายซากดึกดำบรรพ์ที่ขึ้นทะเบียนข้อ ๒ เมื่อได้รับคำขอรับใบอนุญาตให้อธิบดีตรวจสอบความถูกต้องและครบถ้วนของคำขอรับใบอนุญาตและเอกสารและหลักฐานหากไม่ถูกต้องหรือไม่ครบถ้วนให้อธิบดีแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่อธิบดีกำหนดในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ขอรับใบอนุญาตไม่ประสงค์จะให้ดำเนินการต่อไปและให้อธิบดีจำหน่ายเรื่องออกจากสารบบข้อ ๓ ในกรณีที่อธิบดีเห็นว่าการขอรับใบอนุญาตจำเป็นต้องมีผู้ควบคุมการดำเนินการตามโครงการซึ่งมีความรู้ความเชี่ยวชาญด้านซากดึกดำบรรพ์วิศวกรรม หรือสถาปัตยกรรมเข้าร่วมดำเนินการด้วยผู้ขอรับใบอนุญาตต้องจัดให้มีผู้มีความรู้ความเชี่ยวชาญดังกล่าวเป็นผู้ควบคุมการดำเนินการตามที่อธิบดีกำหนดข้อ ๔ ให้อธิบดีมีหนังสือแจ้งผลการพิจารณาให้ผู้ขอรับใบอนุญาตทราบภายในหกสิบวันนับแต่วันที่อธิบดีได้รับคำขอรับใบอนุญาตและเอกสารและหลักฐานที่ถูกต้องและครบถ้วนในกรณีที่อธิบดีมีคำสั่งไม่ออกใบอนุญาตให้แสดงเหตุผลไว้ในคำขอรับใบอนุญาตและให้แจ้งเหตุผลดังกล่าวพร้อมด้วยสิทธิอุทธรณ์ไว้ในหนังสือแจ้งผลการพิจารณาให้ผู้ขอรับใบอนุญาตทราบด้วยข้อ ๕ เมื่อผู้ขอรับใบอนุญาตมารับใบอนุญาตให้อธิบดีออกใบอนุญาตให้แก่ผู้ขอรับใบอนุญาต ทั้งนี้อธิบดีอาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการคุ้มครองซากดึกดำบรรพ์ไว้ในใบอนุญาตด้วยก็ได้หากผู้ขอรับใบอนุญาตไม่มารับใบอนุญาตภายในสามสิบวันนับแต่วันที่ได้รับแจ้งคำสั่งออกใบอนุญาตให้ถือว่าผู้ขอรับใบอนุญาตสละสิทธิการเป็นผู้รับใบอนุญาตและให้อธิบดีจำหน่ายเรื่องออกจากสารบบข้อ ๖ ใบอนุญาตให้มีอายุตามที่อธิบดีกำหนดแต่ต้องไม่เกินหนึ่งปีนับแต่วันที่ออกใบอนุญาตข้อ ๗ ผู้รับใบอนุญาตซึ่งประสงค์จะต่ออายุใบอนุญาตให้ยื่นคำขอต่ออายุใบอนุญาตต่ออธิบดีก่อนใบอนุญาตสิ้นอายุไม่น้อยกว่าหกสิบวันพร้อมด้วยเอกสารและหลักฐานตามที่ระบุไว้ในแบบคำขอต่ออายุใบอนุญาตและเมื่อได้ยื่นคำขอต่ออายุใบอนุญาตแล้วให้ดำเนินการตามใบอนุญาตเดิมต่อไปได้จนกว่าอธิบดีจะมีคำสั่งอนุญาตหรือไม่อนุญาตการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตให้ใหม่ก็ได้ข้อ ๘ ให้นำความในข้อ ๑ข้อ ๒ ข้อ ๓ ข้อ ๔ ข้อ ๕ และข้อ ๖ มาใช้บังคับกับการต่ออายุใบอนุญาตโดยอนุโลมข้อ ๙ ในกรณีที่ใบอนุญาตสูญหาย ถูกทำลายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตใบแทนใบอนุญาตให้ใช้แบบใบอนุญาตเดิม และให้ระบุคำว่า ใบแทน ไว้ที่ด้านหน้าด้วยข้อ ๑๐ แบบคำขอรับใบอนุญาตแบบใบอนุญาต แบบคำขอต่ออายุใบอนุญาตและแบบคำขอรับใบแทนใบอนุญาตให้เป็นไปตามที่อธิบดีกำหนดโดยประกาศในราชกิจจานุเบกษาข้อ ๑๑ การยื่นคำขอรับใบอนุญาตคำขอต่ออายุใบอนุญาต และคำขอรับใบแทนใบอนุญาตให้ยื่น ณ สถานที่ดังต่อไปนี้(๑) กรุงเทพมหานคร ให้ยื่น ณ กรมทรัพยากรธรณี(๒) จังหวัดอื่น ให้ยื่น ณพิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่ตั้งอยู่ในจังหวัดนั้นในกรณีที่จังหวัดใดไม่มีพิพิธภัณฑ์ซากดึกดำบรรพ์ธรณีวิทยาและธรรมชาติวิทยา ให้ยื่นณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาในจังหวัดใกล้เคียงหรือกรมทรัพยากรธรณี หรือสถานที่ที่อธิบดีประกาศกำหนดโดยประกาศในราชกิจจานุเบกษาให้ไว้ณ วันที่ ๒๗ เมษายน พ.ศ. ๒๕๕๕ปรีชา เร่งสมบูรณ์สุขรัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๘ วรรคสี่ และมาตรา ๓๐ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ บัญญัติให้การขอรับใบอนุญาตการอนุญาตอายุใบอนุญาต การต่ออายุใบอนุญาต และการออกใบแทนใบอนุญาตให้ซ่อมแซม แก้ไข เปลี่ยนแปลงรื้อถอน ต่อเติม หรือทำลายแหล่งซากดึกดำบรรพ์ที่ขึ้นทะเบียนหรือซากดึกดำบรรพ์ที่อยู่ในแหล่งซากดึกดำบรรพ์ที่ขึ้นทะเบียน หรือขุดค้นสิ่งใด ๆหรือปลูกสร้างอาคารในแหล่งซากดึกดำบรรพ์ที่ขึ้นทะเบียน และการซ่อมแซม เปลี่ยนแปลงหรือทำลายซากดึกดำบรรพ์ที่ขึ้นทะเบียน เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑๔ พฤษภาคม๒๕๕๕ชาญ/ผู้ตรวจ๑๙ พฤษภาคม ๒๕๕๕[๑] ราชกิจจานุเบกษาเล่ม ๑๒๙/ตอนที่ ๔๑ ก/หน้า ๑๒/๑๑ พฤษภาคม ๒๕๕๕